Kaptajnens log, stjernedato 43917,4.
Enterprise har æren af at være vært for mødet mellem Forbundet-
- og den mystiske race legaranerne.
Vi skal hente ambassadør Sarek og hans kone Perrin, som er fra Jorden.
Jeg har læst om hans karriere. Alpha Cygnus 9-traktaten-
- coridierne, klingonalliancen.
Jeg har mødt ham engang for flere år siden, da hans søn blev gift.
Tænk dig, som ung løjtnant at stå foran sådan en historisk skikkelse.
- Han talte til mig. Jeg fnisede bare. - Kan De virkelig blive mundlam?
- Ja. Han har jo skabt Forbundet. - Vil denne opgave blive hans sidste?
Ja, han vil vist trække sig tilbage. Hvilken triumf at slutte med.
Kontakt med legaranerne kan give store fordele.
Jeg er Ki Mendrossen, ambassadørens stabschef.
- Dette er Sakkath, hans assistent. - Er ambassadøren forsinket?
Han kommer snart. Men først må vi diskutere nogle følsomme emner.
- Værsgo. - Ambassadøren bliver meget let træt.
Han har brug for megen hvile.
Derfor er det vigtigt, at han sparer på kræfterne.
Jeg vil bede Dem afstå fra formelle aktiviteter, De normalt ville lave.
- Vi ville til en koncert i aften. - Ambassadøren kan vist lide Mozart.
Desværre kan han umuligt komme.
Han vil være alene på sit værelse, indtil vi ankommer til Legara 4.
Jeg lover Dem, at ambassadøren ikke vil blive forstyrret.
Det er alt, vi beder om. Så er det klaret. Nu venter ambassadøren.
Velkommen om bord på Enterprise.
- Vi kommer for at tjene. - Det er en ære for os.
- Må jeg præsentere min hustru? - Fru Sarek...
- Kald mig Perrin, kaptajn. - Min førsteofficer, Riker.
- Vil De vise os vores kvarter? - Jeg vil først se konferencelokalet.
- Det kan Sakketh og jeg ordne. - Jeg vil selv inspicere det.
- Måske burde vi indkvartere os først. - De bekymrer sig for mit helbred.
Før mig til konferencelokalet.
Denne vej.
Rummet, den yderste grænse.
Dette er stjerneskibet Enterprises rejser, dets fortsatte mission-
- for at udforske nye verdener, finde nyt liv og nye civilisationer-
- og dristigt betræde ukendte områder.
- Skal legaranerne sidde i det her? - Ja, jeg gør det i hvert fald ikke.
- Sikken stank. - Hvilken stank?
For os er det et slimhul, for dem er det som hjemme.
- Miljøstyring parat. Og nu? - Har du travlt?
- Ja. Jeg har et stævnemøde. - Med hvem?
- Med fændrik Dumont. - Jaså? Hun ser godt ud.
- Jeg er lidt forbavset. - Over at hun vil møde mig?
Nej, at du turde spørge hende. Sådan skal det være.
- Rummet er ikke parat. - Nej. La Forge og Crusher vil...
Legaranerne er følsomme. Alle møbler skal væk. Væggene skal være tomme.
Alt vil sikkert være parat, når legaranerne kommer. Ikke sandt?
Jeg forsikrer Dem for, at alt vil være parat, før konferencen starter.
Min mand og jeg stoler på Dem.
Jeg har forberedt dette møde i 93 år. Ingen detaljer må overses.
Måske skal vi lade dem fortsætte deres arbejde.
Det lyder rimeligt.
Væggene er for lyse.
- Jeg ventede en skrøbelig olding. - Sådan en 202-årig vil jeg også være.
Men var hans medhjælpere ikke lidt overbeskyttende?
Han behøvede da vist ikke beskyttelse.
Vi må respektere Mendrossen og lade ambassadør Sarek være i fred.
Mine forhåbninger til rejsen var selvfølgelig også fjollede.
At høre hans tanker og minder, hans syn på historien, han har skabt.
Vil De aflyse koncerten i aften?
Nej, den gennemfører vi. Synd, at æresgæsten udebliver.
Ambassadøren ville måske kunne lide lidt underholdning.
Hvorfor ikke spørge hans kone, om hun vil komme?
En udmærket idé. De har kommandoen.
- Kom ind. - Jeg forstyrrer vel ikke?
Slet ikke, kaptajn. Men Sarek mediterer lige nu.
- Jeg kom for at møde Dem. - Hvor rart.
Jeg får ikke besøg selv så tit. De fleste vil tale med ambassadøren.
Det har jeg svært ved at tro.
Værelserne er meget bekvemme. Det glædede os, at forhandlingerne...
...er på Forbundets flagskib. - Det er Dem, der gør os ære.
Deres karriere interesserer min mand. Han finder den... tilfredsstillende.
Det er store ord fra en vulcaner.
Nogle mennesker synes, at vulcanere er kolde, når de bare er...
...logiske. - Netop.
Jeg ville invitere Dem og Deres mand, om muligt, til Mozartkoncert i aften.
Et fristende tilbud.
Jeg tror ikke, ambassadøren kan komme, men jeg vil spørge ham.
- Så håber jeg, vi ses i aften. - Det gør jeg også.
- Kan du stadig ikke meditere? - Det spiller ingen rolle.
- Det har du ikke kunnet i flere uger. - Det spiller ingen rolle, sagde jeg.
- Du ved, at jeg har ret. - Forlad mig nu. Jeg vil være alene.
- Tankens temperatur er 150 grader. - Fint, lås den der.
- Var det alt? Må jeg gå nu? - Du får ikke Suzanne Dumont.
Jeg får sjovere selskab end en god bog, som er alt, visse andre har.
Du ville more dig mere med en god bog end med den pige, du skal møde.
- Hun spilder ikke tid på en som dig. - Er du måske kvindeekspert?
- Det er alle her i forhold til dig. - Dine kvinder er kun på holodækket!
- Hvad sagde du? - Det hørte du godt.
Er der problemer?
- Jeg stillede et spørgsmål. - Nej, sir. Ingen problemer.
- Er der noget, De vil tale om? - Nej, førsteofficer.
Jeg så, at løjtnant Worf har meldt D'Amato for lydighedsnægtelse.
- D'Amato er en udmærket officer. - Ja. Vil De undersøge dette?
- Går det fremad i konferencelokalet? - Ja. Jeg tjekkede Wesley og Geordi.
Et øjeblik troede jeg faktisk, de ville slå hinanden.
Ambassadør Sarek, Perrin... På besætningens vegne: Velkommen.
Min kone foreslog, vi skulle komme. Det lød som god afslapning.
Perrin kan være meget logisk, når hun vil.
Ambassadøren havde mere tid tilovers, end jeg troede.
Data er solist i aften.
Jeg er programmeret til at gengive 300 forskellige violinisters stil.
Deriblandt Heifetz, Menuhin og Tataglia. Hvem foretrækker De?
- Tataglia lyder vidunderligt. - Jeg håber, De vil synes om det.
- Jeg glæder mig til det. - De må gerne begynde, Data.
- Hej, mor. Du ville tale med mig? - Skulle du ikke til koncert i går?
Jeg sagde, jeg måske kom. Suzanne ville hellere i arboretet.
Kaptajnen spurgte efter dig. Jeg måtte finde på en undskyldning.
Undskyldning? Det var jo ikke en officiel begivenhed.
Hør nu efter, min fine ven. Du har et ansvar at leve op til.
- Overreagerer du ikke lidt? - Svar mig ikke igen.
- Okay, så gør jeg ikke det. - Og hvor er du på vej hen?
Væk fra dig.
Og så gav jeg ham en lussing. Jeg gav Wesley en lussing.
- Ved du, hvorfor du gjorde det? - Jeg har aldrig slået min søn.
Det her er vigtigt. Hvad tænkte du, da du slog Wes?
Jeg tænkte slet ikke. Jeg var vred.
Og Wes provokerede dig ikke? Han hverken sagde eller gjorde noget?
Nej, det er netop det. Det var et pludseligt vredesudbrud.
- Jeg fatter ikke, at jeg gjorde det. - Jeg ved ikke, hvorfor du gjorde det.
Men jeg har hørt samme historie fra ti personer i de sidste to dage.
- Er dette Deres kommandocentral? - Ja. Picard, Riker og Troi er her.
- Er Troi betazoid? - Kun halvt. Hendes far var menneske.
- Så er hun ikke rigtig telepat? - Hun er snarere empatiker.
Hun kan mærke andre skabningers følelser.
- Har kaptajnen erfaring i diplomati? - Absolut. Hans første diplomatiske...
Ved han noget om legaranerne? Ville han kunne forhandle med dem?
Er han nødt til at gøre det? Kan ambassadør Sarek ikke?
Tilgiv mig. Jeg undersøgte bare diverse muligheder under opgaven.
Deres rundvisning var meget informativ.
- Det var faktisk vores bord. - Nu sidder vi her altså.
- Det her er vores bord. - Jeg kan ikke se dit navn på det?
Har din mor ikke lært dig gode manerer?
Er der problemer, drenge?
- Vi er uenige om, hvis bord det er. - Der er jo andre borde her, ikke?
- Ja, det er der vel... - Jeg henter en omgang til alle.
De ved selv, at lydighedsnægtelse er en alvorlig anklage.
Men D'Amato anfægtede min autoritet.
- Er folk blevet lidt pirrelige? - Ikke det, jeg har bemærket.
Jeg forstår, hvad De mener.
- Vagthold til messen! - Hvad foregår der, Geordi?
Så er det nok!
Så var der en, der stak mig en.
Dette er ikke en isoleret hændelse. Der har været vold overalt.
- Mener De, at det er smitsomt? - Der er ingen tegn på bakterier.
Jeg har kørt alle mulige test. Jeg har tjekket vandet og replikatorerne.
Selvfølgelig sker det lige nu.
Det må ikke påvirke ambassadøren. Han må holdes væk fra besætningen.
- Så enkelt er det ikke. - Voldsomhederne begyndte-
- i samme øjeblik, Sarek og hans mænd blev teleporteret om bord.
Vi har en arbejdshypotese.
Vi tror, det er ambassadør Sarek selv, der er ansvarlig for dette.
Jeg bemærkede noget under koncerten. Det var svagt, men foruroligende.
Han græd. Det så jeg. Ikke til at tro. En vulcaner rørt til tårer...
De har de samme følelser som vi. De har bare lært at undertrykke dem.
Under koncerten følte jeg, at han havde mistet kontrollen.
Hvad kan forårsage det?
Vulcanere over 200 rammes af og til af noget sjældent: Bendis syndrom.
De tidlige symptomer er blandt andet følelsesudbrud, især i form af vrede.
Lidt efter lidt mister man al kontrol med sine følelser.
Frygteligt for en vulcaner. Følelses- distance er jo grundlæggende for dem.
- Hvorfor påvirkes andre på skibet? - Vulcanere har telepatiske kræfter.
Sarek projicerer måske ufrivilligt stærke følelser på andre.
- Og når legaranerne kommer om bord? - Så kan de sagtens blive påvirket.
Kan det behandles?
Kan en anden ikke tage hans plads?
Sarek har et personligt forhold til dem. De accepterer kun ham.
Hvordan kan vi bekræfte... diagnosen?
Ved en vævsprøve fra metathalamus.
- Men resultatet tager flere dage. - Jeg har 12 timer.
Det er umuligt. Jeg kan ikke udsætte konferencen, ikke engang én time.
Alene tidsplanen tog tre måneder at forhandle sig til.
Jeg forsikrer Dem, at ambassadøren har det godt. Er det nok?
Deres teori er fuld af huller.
Hvorfor påvirkes jeg ikke af Sareks formodede tilstand? Eller Perrin?
Hvordan kan hans kone fungere normalt?
Det kan jeg ikke forklare. Mange på skibet er upåvirkede. Også jeg.
Det synes at ramme tilfældigt. Nærhed har intet med det at gøre.
De anklager vor tids største mand for at være ved at blive gal-
- på tærsklen til sin største triumf, og De kan ikke forklare hvorfor.
Jeg vil ikke fortælle ambassadøren dette... lige nu.
Jeg vil ikke forstyrre ham. Men for Deres egen karrieres skyld-
- bør De finde den virkelige årsag, før legaranerne ankommer.
- Data, vil De komme til vagtværelset? - Javel, kaptajn.
Kaptajnen stoler ikke på, at ambassadøren har det godt.
- Skulle jeg have antydet andet? - De udtrykte en vis tvivl.
- Det mindes jeg ikke. - De sagde det ikke direkte.
Men De spurgte, hvordan kaptajn Picard og Troi var som diplomater.
Jeg er bundet til at hjælpe Sarek med hans opgave. Det er mit eneste svar.
Hvilken loyalitet er vigtigst? Den mod Sarek eller den mod Forbundet?
Kan De acceptere logikken i at fortsætte med denne opgave?
Sig til Deres kaptajn-
- at opgaven er i fare.
Indtil for nylig har Sakkath styrket Sareks følelseskontrol telepatisk.
- Sådan har han beskyttet andre. - Det har han ikke gjort særlig godt.
Sareks stressniveau har forhindret det.
Er det ikke ironisk? Al denne teknologi-
- og alligevel kan vi ikke gøre noget ved alderdommens ødelæggelser.
Tabt værdighed... Vore kroppe viger for kræfter, vi ikke behersker.
- Vil De stadig være en af os? - Selv for mig er det tænkeligt...
...at mine kredsløb til sidst ikke kan repareres.
Men én ting forstår jeg ikke: Sarek er logisk og intelligent.
Effekterne af Bendis syndrom er tydelige. Hvorfor ignorerer han dem?
Af og til slår logikken ikke til. Dette er nok sådan et tilfælde.
Jeg kan kun formode, at han ikke indser, ikke vil indse, sandheden.
Og de, der elsker ham mest, beskytter ham fra den sandhed.
Nogen må tale med ham.
Ikke noget, jeg glæder mig til.
Jeg forstår ikke, hvorfor alle beskytter Sarek, selv De.
Hvad skal jeg da gøre? Knuse ham?
Sarek kan ikke klare sin opgave.
Det ved jeg godt! Pas Deres eget job!
Kaptajn... Førsteofficer...
De har selvfølgelig ret.
Jeg skal nok tage mig af det.
Jeg forstår ikke det, De siger.
Skulle min mand være ansvarlig for, at Deres besætning slås med hinanden?
Han er meget syg, Perrin.
Bendis syndrom er kun en myte. Ingen har haft det i min mands levetid.
Nu har nogen det. Sakkath ved besked.
- Min mand har lært ham alt, han ved. - Han ved det.
Desuden har han prøvet at holde sammen på Sareks bevidsthed.
Det passer ikke.
- Jeg må tale med Sarek. - Jeg ved en masse om vulcanere.
Jeg ved især meget om én vulcaner. Jeg er hans kone. Han har det godt.
Han har ikke Bendis syndrom.
- Jeg beklager. - De må ikke gøre dette mod ham.
Gøre hvad, min hustru?
Hvis kaptajn Picard vil tale med mig, må han gerne.
- Vi har talt for lidt sammen. - Det beklager jeg mest af os to.
Må jeg tale med Dem alene, kaptajn?
De tror åbenbart, at jeg lider af Bendis syndrom.
Meget har man anklaget mig for, men ikke for at have for mange følelser.
Hvorfor fortsætte denne snak?
Nej, tværtimod vil jeg berolige kaptajnen angående mine evner.
Der er en test for Bendis syndrom. Den vil jeg straks tage.
Desværre får vi ingen resultater før om nogle dage.
Derfor må jeg bede Dem om at udsætte konferencen.
Det ville være en fejltagelse!
Kaptajn, jeg forsikrer Dem, at jeg er ved perfekt helbred.
Hvorfor... er Sakkath så nødt til at hjælpe med at styre Deres følelser?
- Er det, kaptajnen siger, sandt? - Nej, ambassadør. Slet ikke.
Perrin, vidste du noget om dette?
Sakkath, jeg vil have et svar.
Jeg har styrket Deres mentale disciplin med mine ubetydelige evner.
- Jeg afstår fra hjælp fremover. - Det ville ikke være klogt.
Det er måske ikke klogt, men det er nødvendigt.
Forlad mig. Jeg vil tale med kaptajn Picard.
- Jeg beder dig tænke dig om. - Gør, som jeg siger. Alt i orden.
- Jeg har vel ikke gjort Dem forlegen? - Har De glemt, at jeg er vulcaner?
- Jeg påvirkes ikke af følelser. - Jo, De gør. Meget mere, end De tror.
Jeg er en logisk skabning. Kom med Deres argumenter, så vil jeg lytte.
En epidemi af voldsudbrud hersker på Enterprise. Situationen forværres.
Og det er Deres hypotese, at jeg har forårsaget dette?
Ja. Min cheflæge har udforsket alle øvrige tænkelige årsager.
Jeg forstår Deres bekymring, men det er vel ikke specielt, at et skib...
...støder på uforklarlige fænomener? - Nej, det er det ikke.
Eftersom jeg kan forsikre Dem om, at jeg ikke har forårsaget problemerne-
- er det logisk, at Deres læge fortsætter sine undersøgelser.
Det gør hun.
Men disse hændelser begyndte, da De kom hertil.
Baserer De hele Deres argumentation på tilfældigheder?
Er det også en tilfældighed, at Deres stabschef og hustru isolerer Dem?
Nu ser jeg fejlen i Deres logik. De reagerer på deres overbeskyttelse.
- Min alder gør dem lidt ængstelige. - Påvirkes Sakkath da af følelser?
Klandrer De mig for et barns dømme- kraft? Sakkath er ung og uerfaren.
Han troede, jeg behøvede hjælp.
Det gjorde De ved koncerten. Er der en anden logisk forklaring?
- Hvad hentyder De til? - De græd. Jeg så selv Deres tårer.
- De overdriver. Det var kun én tåre. - De blev altså rørt over musikken?
- Det er umuligt! - De har ikke besvaret mit spørgsmål.
Er det logisk, at en vulcaner græder?
Det var sent. Jeg var træt. Det er alt.
Legaranerne stoler kun på mig. De vil ikke tale med andre.
Jeg må fuldføre min opgave. Der er ikke andre logiske løsninger!
Der er altid andre løsninger. Det har De selv sagt mange gange.
Sarek fra Vulcan ville aldrig frygte sandheden.
- De skal ikke ødelægge mit ry! - Sarek sætter aldrig sig selv først.
- Sådan må De ikke tale til mig. - Hører jeg vrede i Deres stemme?
Det er ulogisk for en vulcaner at vise vrede. Ulogisk...! Ulogisk!
Kaptajnens log: Om tre timer skal vi møde den legaranske delegation.
Dog er det klart, ambassadør Sarek ikke kan gennemføre konferencen.
Vi er ved Legaran. Skal jeg bede Worf kontakte deres ambassadør?
Nej.
Jeg vil selv fremføre vores undskyldninger til legaranerne.
Det er meget vigtigt, at de forstår, hvorfor vi aflyser forhandlingerne.
Kaptajn, jeg synes, De gjorde det rigtige.
Men til hvilken pris?
- Kom ind. Perrin... - Jeg må tale med Dem.
Jeg er på broen.
- Hvordan har ambassadøren det? - Han hviler sig.
- Jeg vil bede Dem overveje det igen. - De ved, det er umuligt.
Sarek er en god mand. Han har tjent Forbundet hele sit liv.
- Lad ham beholde respekten, han har. - Den respekt mister han aldrig.
Mendrossen og jeg ville ikke narre Dem.
Min mand fik det gradvist værre. Vi troede næsten selv, alt var godt.
Vi overbeviste os selv om, at han kunne gennemføre en sidste opgave-
- og få en værdig afslutning på karrieren. Hjælp ham, kaptajn.
Hjælp ham med at genvinde sin stolthed, sin ære.
Der er intet, jeg hellere vil, men der er intet, jeg kan gøre.
Opgaven kan godt reddes. Men så behøver han Deres hjælp.
En sindssammensmeltning mellem os to?
Indser De faren ved det, De foreslår, kaptajn?
Ja, det gør jeg. Men jeg indser også, hvad der er at vinde ved det.
Vi ville blive koblet telepatisk, dele tanker, blive én bevidsthed.
I nogle timer vil det give Dem den kontrol, De behøver.
Så kan De nå at møde legaranerne og afslutte aftalen.
Det er et generøst tilbud, men husk, at mens jeg bliver mere stabil-
- vil De opleve de følelsesstorme, der er sluppet løs i mig.
Vulcanske følelser er meget intense. Mennesker kan ikke undertrykke dem.
Sindssammensmeltningen kan blive meget tæt. Jeg kan ikke tillade det.
Jeg er bevidst om risici. Men det er den eneste... logiske løsning.
Deres mod gør mig ære, kaptajn.
- Jeg kan ikke lide dette, Jean-Luc. - Det forventede jeg heller ikke.
- Du skifter ikke mening? - Desværre ikke.
Men jeg må indrømme, at jeg føler en vis... angst.
Jeg er glad for dit... selskab.
Kom ind.
- Jeg ser, De er klar, kaptajn. - Dr Crusher overvåger os.
Det lyder klogt.
Min bevidsthed til Deres bevidsthed...
Deres tanker til mine tanker...
- Legaranerne kan komme om bord nu. - Udmærket.
Førsteofficer...
Informér legaranerne om, at Sarek fra Vulcan er på vej for at modtage dem.
Javel, ambassadør.
- Gik sindssammensmeltningen godt? - Ja, den forløb planmæssigt.
- Har kaptajn Picard det godt? - Bare rolig, førsteofficer.
Og... ambassadøren?
Jeg er mig selv igen. Det er længe siden.
Nej! Det er...
Det er... forkert!
Et helt liv i disciplin spildt... Og i dets sted...
Et galehus... Et galehus!
Jeg er så gammel. Der er kun tørre knogler tilbage...
Døde venner.
Træt, frygtelig træt...
Det går over. Alt sammen. Bare en time til. Hold ud.
Nej! Jeg væmmes ved denne svaghed. Jeg hader den!
Hvor er min logik? Jeg forledes af...
...begær og ønsker.
Jeg vil føle... Jeg vil føle det hele.
Men jeg er vulcaner. Jeg må ikke føle noget.
- Giv mig min selvkontrol tilbage... - Jean-Luc!
Perrin...
Amanda...
Jeg ville give jer så meget mere.
Jeg ville skænke jer så megen...
...ømhed.
Men sådan er vi ikke.
Spock...
Amanda, forstod du det?
Perrin, kan du forstå...
...hvor meget jeg elsker dig?
Jeg elsker dig... virkelig!
- Beverly... - Jeg er her. Jeg forsvinder ikke.
Det er meget svært...
Al hans smerte...
Fortvivlelse. Alle disse følelser. strømmer bare ud af ham.
Al hans anger... Jeg kan ikke standse det...
Jeg kan ikke klare det...
Lad være med at prøve.
Førsteofficerens log, stjernedato 43920, 7.
Ambassadør Sareks forhandlinger med legaranerne blev en succes.
Merrimac transporterer ambassadørens hold til Vulcan.
Jeg håber, De får en rolig rejse.
Nu da konferencen er slut, kan jeg hjælpe ham med at beherske sig.
- Hvad vil der ske med ham? - Bendis syndrom kan ikke kureres.
Men man forsker i det.
O'Brien, klar til teleportering.
Tak, kaptajn.
Han elsker Dem... meget højt.
Det ved jeg. Det har jeg altid vidst.
Jeg siger farvel til Dem nu, kaptajn. Vi ses nok ikke igen.
- Jeg håber, De tager fejl. - Vi vil altid have hinandens goder...
...inde i os. - Jeg har nok mest at tjene på det.
- Fred og et langt liv. - Lev længe og hav fremgang.